Društvo pisaca Bosne i Hercegovine
Društvo pisaca Bosne i Hercegovine je pravni nasljednik Udruženja književnika Bosne i Hercegovine koje je nastalo 1945. godine. Jedan od osnivača Društva 1993. godine bio je Zlatko Topčić. Udruženje je osnovalo i izdavalo književni časopis Život (kojega će kasnije preuzeti izdavačka kuća "Svjetlost"), te organiziralo internacionalnu manifestaciju Sarajevski dani poezije. Društvo pisaca BiH dodjeljuje svake godine književnu nagradu za najbolje novoobjavljeno književno djelo. Trenutno broji 161 člana, smješteno je u prostorijama Doma pisaca u Kranjčevićevoj ulici u Sarajevu.